KTC ร่วง 6 วันติด! ลบต่ออีก 3.48% สวนทางงบปี 61 โตเด่น-NVDR ซื้อเพิ่ม     
KTC ร่วง 6 วันติด! ลบต่ออีก 3.48% สวนทางงบปี 61 โตเด่น-NVDR ซื้อเพิ่ม โดย ณ เวลา 11.26 น. อยู่ที่ระดับ 27.75 บาท ลบ 1.00 บาท หรือ 3.48% ด้วยมูลค่าซื้อขาย 230.58 ล้านบาท
16 ม.ค. 2562

ผู้สื่อข่าวรายงานว่า บริษัท บัตรกรุงไทย จำกัด (มหาชน) หรือ KTC  ณ เวลา 11.26 น. อยู่ที่ระดับ 27.75 บาท ลบ 1.00 บาท หรือ 3.48% ด้วยมูลค่าซื้อขาย 230.58 ล้านบาท ราคาหุ้นร่วง 6 วันติดโดยนับตั้งแต่อ่อนตัวลงจากระดับ 31.75 บาท เมื่อวันที่ 8 ม.ค.2561

บล.ฟินันเซีย ไซรัส ระบุในบทวิเคราะห์ว่า KTC แนะนำซื้อ ราคาเป้าหมาย 46 บาท คาดกำไรสุทธิไตรมาส4/61ที่ราว 1.42 พันลบ. +1.7% เทียบไตรมาสก่อนหน้า, +51% เทียบช่วงเดียวกันของปีก่อน ทำให้กำไรสุทธิปี 2018 น่าจะจบที่ 5.3 พันลบ. โตแรงถึง 61% เทียบช่วงเดียวกันของปีก่อน และคาดการณ์ปีนี้โตต่ออีก 24% เทียบช่วงเดียวกันของปีก่อนอยู่ที่ 6.6 พันลบ. ส่วน Upside ระยะยาวคือการลดสำรองฯ จากคุณภาพหนี้ที่ดีขึ้น
NVDR ซื้อเพิ่มตั้งแต่ ต.ค. 18 ราว 20 ล้านหุ้น จนมาทำสถิติสูงสุดใหม่ที่ 125 ล้านหุ้น ส่วนเดือน ม.ค. ถือเป็นเดือนที่ดีของ KTC ย้อนหลังไป 10 ปี ให้ผลตอบแทนเฉลี่ย 7% เทียบเดือนก่อนหน้า